Nos Gerarz, por la grace de Deu evesques d’Otun, faisuns savoir à touz ceus qui verront ces presentes letres que, an nostre presence por ceu especialmant establiz, Jahans d’Otun, diz Coichez, adonc prevoz d’Arné, ha cogneu par devant nos que la maisons de Chevenes dessoz Villeret est jurable et randable à noble baron Hugon, duc de Berguoigne, et à ses heirs, et que li diz Coichez et si heir deivent et sont tenu randre la dite maison au dit duc et à ses heirs, ou à leur certain comandemant, à leur requeste à petit besoing et à grant, et li ha jurée li diz Coichez por lui et por ses heirs. An tesmoingn de ceste chose, nos havons mis nostre seel an ces presentes letres, à la requeste do dit Coichet. C’est fait an l’an de l’incarnation Nostre Seigneur mil deus cenz seixante et sept, ou mois de may.